
 Здравейте, наскоро завърших университет и започнах работа. Но съм в бизнеса, в който пострада най-много от този вирус. Направих над 6 месеца там, но сега отказват да ми плащат и искат да пиша неплатен отпуск. Въпросът ми е като откажа и съответно ме съкратят имам ли право на борса? Колко стаж трябва да имам за да имам право на борса да ми изплащат заплатата? Това, което намерих е, че пише до 3 години стаж – 4 месеца борса. Ок, до 3 години, но колко е минимума стаж? Отделно пише, че трябва да съм осигурявана през последните 18 месеца. Университетът ме осигуряваше до лятото, след това работодателя, но сега като проверих в интернет здравните ми осигуровки имам един пропуснат месец – август. Все пак пише като проверявам онлайн:


ЛИЦЕТО Е С НЕПРЕКЪСНАТИ ЗДРАВНООСИГУРИТЕЛНИ ПРАВА


Месеци без данни за здравно осигуряване в периода от МАРТ/2017 до ФЕВРУАРИ/2020  

ГОДИНА МЕСЕЦИ  

2019 8


Тоест август месец не съм внасял (започнах работа септември). Като откажа да съм неплатен отпуск ще бъда съкратен, но ще имам ли право на борса при моя случай? Благодаря предварително. 


 

Имам ли право на борса?
=======================

 

Право на парично обезщетение за безработица имат лицата, за които са внесени или дължими осигурителни вноски във фонд “Безработица” най-малко 12 месеца през последните 18 месеца преди прекратяване на осигуряването. Минималният срок за получаване на обезщетение за безработица е 4 месеца при стаж до 3 години. 


Поздрави,  

адв. Николина Митова  

0898 303092


